open-index/open-wikipedia-markdown huggingface dataset:
Standing Next to You

"**Standing Next to You**" (בעברית: "**עומד לידך**") הוא שיר של הזמר הדרום קוריאני ג'ונגקוק מ-BTS, שפורסם כסינגל ב-3 בנובמבר 2023 דרך ביג היט מיוזיק כסינגל מוביל של אלבום האולפן הראשון של ג'ונגקוק *[[Golden (אלבום של ג'ונגקוק)|Golden]]*, שפורסם ב-3 בנובמבר 2023.

## רקע והוצאה
ב-15 באוקטובר, "Standing Next to You" נחשף בתור השיר הרביעי מתוך אלבום הבכורה של ג'ונגקוק, *Golden, וגם בתור הסינגל המוביל של האלבום,* לפי הודעה של ביג היט. השיר מסמן את שיתוף הפעולה השני בין ג'ונגקוק והזמר-יוצר האמריקאי אנדרו ואט והמפיק הקנדי סירקט, אחרי "Seven" מוקדם יותר באותה שנה. פוסטר רשמי לסינגל, כולל מועד היציאה המדויק, נחשף יום לאחר מכן. הפוסטר מתאר את הזמר לבוש בבלייזר שחור ושרשרת נשענת על רקע אפור. הכריכה של הסינגל, המורכבת מאותיות פשוטות באדום, כחול ואפור על רקע שחור, נחשפה באמצעות שירותי סטרימינג מאוחר יותר באותו היום. הקליפ הרשמי של "Standing Next to You" כולל עלילה רופפת על ג'ונגקוק הרודף אחרי אישה מסתורית, אך כולל בעיקר את ג'ונגקוק שמציג את כישורי הריקוד שלו באמצעות כוריאוגרפיה משוכללת.

## פרסים ומועמדויות

## מיקומי שיא

### מצעדי סוף שנה

## הערות שוליים

קטגוריה:שירי ג'ונגקוק
קטגוריה:שירי אשר
קטגוריה:שירים באנגלית
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי סירקט
קטגוריה:שירים שהופקו על ידי סירקט
קטגוריה:זוכי פרס המוזיקה של בילבורד: שירים
קטגוריה:סינגלים שהגיעו למקום הראשון במצעד הבילבורד גלובל ללא ארצות הברית
ג'ון פול דה-ג'וריה

**ג'ון פול ג'ונס דה-ג'וריה** (דג'וריה; באנגלית: **John Paul Jones DeJoria**; נולד ב-13 באפריל 1944) הוא יזם ופילנתרופ אמריקאי.

איש עסקים שידוע בעיקר כמייסד שותף של קו מוצרי השיער 'פול מיטשל'  ומותג הטקילה 'פטרון'. נכון ל-2017 הוערך הונו האישי בכ-3.1 מיליארד דולר וסיפור חייו משמש השראה כדוגמה למושג "החלום האמריקאי", עלייה מעוני מוחלט להצלחה עסקית.

## ביוגרפיה
דה-ג'וריה נולד באקו פארק  שבלוס אנג'לס, קליפורניה. בנם השני של זוג מהגרים לארצות הברית: אב מאיטליה ואם מיוון. כשהיה בן שנתיים התגרשו הוריו ולאחר שאמו החד־הורית לא הצליחה לכלכל את ילדיה נשלחו הילדים לבית אומנה שבו שהו במהלך השבוע. בגיל תשע חזר לאמו ויחד עם אחיו הגדול החלו הילדים למכור עיתונים וכרטיסי ברכה כדי לתמוך בפרנסת המשפחה.

אחרי שירות צבאי בצי ארצות הברית, עבד במגוון עבודות זוטרות. לאחר שפוטר מעבודה זוטרה במותג טיפוח השיער "Redken" , ייסד ב-1980 את קו מוצרי השיער שלו 'ג'ון פול מיטשל' ביחד עם מעצב השיער פול מיטשל , עם הלוואה קטנה של 700 דולר כשהוא מתגורר ברכבו, מכונית רולס-רויס  בת 20 שנה. את המוצרים שיווק בתחילה בעצמו.

בעקבות הצלחתו החל להשקיע גם בתחום האלכוהול וייסד ב-1989 את יצרנית הטקילה "פטרון". הוא שותף מייסד של רשת המועדונים "House of Blues"  ובעל עניין בשורה ארוכה של חברות בתחומי הבידור, האנרגיה, הרכב ועוד.

דה-ג'וריה ידוע גם בפעילותו הנדבנית ותומך בארגונים למאבק ברעב, סיוע לילדים באפריקה, איכות הסביבה ועוד. הוא תורם בולט של הוועדה הדמוקרטית הלאומית ותרם לפוליטיקאים כמו טד קרוז וריק פרי.

## קישורים חיצוניים

* 

קטגוריה:מיליארדרים אמריקאים
קטגוריה:יזמים אמריקאים
קטגוריה:אנשי עסקים אמריקאים
קטגוריה:נדבנים אמריקאים
קטגוריה:אמריקאים שנולדו ב-1944
Dark Horse

**Dark horse** הוא כינוי לגורם לא ידוע או חסר סיכוי המנצח במפתיע, ראו **[[סוס שחור]]**.
משלחת מס' 35 לתחנת החלל הבין-לאומית

שמאל|ממוזער|200px|חברי המשלחת
שמאל|ממוזער|200px|תג המשלחת
שמאל|ממוזער|200px|תחנת החלל בזמן פעילות המשלחת
**משלחת מס' 35** (באנגלית: **Expedition 35**) הייתה משלחת לתחנת החלל הבין-לאומית שפעלה מ-15 במרץ 2013 ועד ל-13 במאי 2013. מפקד המשלחת היה כריס הדפילד מארצות הברית. המשלחת פעלה במשך 117 ימים.

## הרכב המשלחת

## פעילות המשלחת
פעילות המשלחת החלה ב-15 במרץ 2013 עם עזיבת חללית סויוז TMA-06M בה היה מפקד המשלחת מס' 34 קווין פורד וחלק מצוותו. בשלב ראשון המשלחת כללה 3 אנשים שהיו חלק של משלחמת מס' 34.

במהלך פעילות המשלחת למודול "פירס" של תחנת החלל התחברה חללית האספקה פרוגרס M-18M. ב-12 בפברואר החללית הביאה כ-2,638 ק"ג אספקה וחלקי חילוף. החללית התנתקה מתחנת החלל ביולי 2013 לאחר סיום פעילות המשלחת.

ב-21 במרץ בעזרת מדחפי החללית "פרוגרס M-17M" בוצע עדכון גובה מסלול של תחנת החלל.

ב-29 במרץ לתחנת החלל הגיע חללית סויוז TMA-08M עם 3 חברי המשלחת החדשים. היא התחברה למודול "פואיסק".

ב-4 באפריל בעזרת מדחפי החללית "פרוגרס M-17M" בוצע עדכון גובה מסלול של תחנת החלל.

ב-15 באפריל התנתקה מתחנת החלל חללית המטען פרוגרס M-17M שהייתה מחוברת למודול "זבזדה". כשבוע החללית טסה בטיסה נפרדת ובתקופה זו בעזרת מכשירים שהותקנו על החללית בוצעו תצפיות מדעיות. בהמשך היא נשרפה לאחר כניסתה לאטמוספירה.

ב-19 באפריל וינוגרדוב ורומננקו ביצעו פעילות חוץ רכבית שנמשכה כ-6.5 שעות. בפעילות זו בוצעו עבודות עם ציוד שהותקן בחלק החיצוני של תחנת החלל.

ב-26 באפריל התחברה לתחנת החלל חללית מטען פרוגרס M-19M שהתחברה למודול "זבזדה". החללית הביאה כ-2,366 ק"ג אספקה וחלקי חילוף. החללית התנתקה מתחנת החלל ביוני 2013.

ב-28 באפריל בעזרת מדחפי החללית "פרוגרס M-19M" בוצע עדכון גובה מסלול של תחנת החלל.

ב-1 במאי מרשברן וקסידי ביצעו פעילות חוץ רכבית שנמשכה כ-5.5 שעות. בפעילות זו הוחלפו משאבות קירור פגומות.

ב-13 במאי הדפילד, מרשברן ורומננקו נכנסו לחללית סויוז TMA-07M וחזרו לכדור הארץ. האחריות על תחנת החלל עברה למשלחת מס' 36.

חברי המשלחת ביצעו מספר רב של ניסויים מדעים בתחומים שונים.

## קישורים חיצוניים
* 

* תיאור פעילות באתר רוסקוסמוס
* מידע מאתר נאס"א
* פעילות משלחת מס' 35 בתחנת החלל הבין-לאומית
* תיאור פעילות של הצוות הרוסי בתחנת החלל
* תאיור פעילות חללית אספקה פרוגרס M-17M
* תאיור פעילות חללית אספקה פרוגרס M-18M
* תאיור פעילות חללית אספקה פרוגרס M-19M

קטגוריה:תחנת החלל הבין-לאומית
משלחת מס' 36 לתחנת החלל הבין-לאומית

שמאל|ממוזער|200px|חברי המשלחת
שמאל|ממוזער|200px|תג המשלחת
שמאל|ממוזער|200px|תחנת החלל בזמן פעילות המשלחת
**משלחת מס' 36** (באנגלית: **Expedition 36**) הייתה משלחת לתחנת החלל הבין-לאומית שפעלה מ-13 במאי 2013 ועד ל-10 בספטמבר 2013. מפקד המשלחת היה פאבל וינוגרדוב מרוסיה. המשלחת פעלה במשך 120 ימים.

## הרכב המשלחת

## פעילות המשלחת
פעילות המשלחת החלה ב-13 במאי 2013 עם עזיבת חללית סויוז TMA-07M בה היה מפקד המשלחת מס' 35 כריס הדפילד וחלק מצוותו. בשלב ראשון המשלחת כללה 3 אנשים שהיו חלק של משלחת מס' 35.

ב-28 במאי 2013 הגיעה לתחנת החלל החללית סויוז TMA-09M שהתחברה למודול "ראסווט", צוות משלחת קבועה מס' 36 גדל ל-6 אנשים.

ב-15 ביוני לתחנת החלל הגיעה חללית מטען ATV-4 "Albert Einstein" של סוכנות החלל האירופית עם ציוד ומצרכים בהיקף של 6.5 טון. היא התחברה למודול "זבזדה". החללית עזבה את תחנת החלל באוקטובר 2013.

ב-19 ביוני התנתקה מתחנת החלל חללית מטען פרוגרס M-19M שהייתה מחוברת למודול "פירס". החללית פעלה כשבוע בטיסה נפרדת במהלכה בוצעו תצפיות בתחום חקר יונוספירה. בהמשך היא נשרפה בכניסה לאטמוספירה.

ב-24 ביוני בוצעה פעילות חוץ-רכבית בה הוחלף ציוד בחלק החיצוני של תחנת החלל. הפעילות בוצע על ידי יורצ'יחין ומיסורקין והיא נמשכה כ-6.5 שעות.

ב-9 ביולי פעילות חוץ-רכבית נוספת בוצעה על ידי קסידי ופרמיטנו. היא נמשכה כ-6 שעות. במהלכה בוצעו עבודות תחזוקה שונות.

ב-16 ביולי בוצעה פעילות ידי קסידי ופרמיטנו. היא נמשכה 1.5 שעות והופסקה עקב בעיה טכנית בחליפת החלל.

ב-26 ביולי התנתקה מתחנת החלל חללית מטען פרוגרס M-18M. היא הגיעה ב-12 בפברואר. בהמשך היא נשרפה בכניסה לאטמוספירה.

ב-28 ביולי הגיעה לתחנת החלל חללית אספקה פרוגרס M-20M עם ציוד ומצרכים בהיקף של 2,366 ק"ג. החללית התחברה למודול "פירס". היא התנתקה בפברואר 2014.

ב-9 באוגוסט הגיע חללית מטען HTV-4 יפנית. היא הביאה 5.9 טון ציוד ומצרכים. המטען כלל 4 לוויינים PicoDragon, ArduSat-1, ArduSat-X, TechEdSat-3p ששוחררו למסלול בנובמבר 2013 על ידי משלחת מס' 37 לתחנת החלל הבין-לאומית. חיבור לתחנת החלל בוצע על ידי זרוע רובוטי קנדארם2. החללית נותקה מתחנת החלל ב-4 בספטמבר.

ב-16 באוגוסט בוצעה פעילות חוץ-רכבית רביעית בה הותקן ציוד נוסף בחלק החיצוני של תחנת החלל. הפעילות בוצעה על ידי יורצ'יחין ומיסורקין והיא נמשכה כ-6.5 שעות.

ב-22 באוגוסט יורצ'יחין ומיסורקין ביצעו פעילות חוץ רכבית חמישית. בפעילות זו היה מתוכנן לפרק חלקים ולהתקין במקומם ציוד חדש. הפעילות נמשכה כ-6 שעות אך עם הצלחה חלקית בלבד.

ב-10 בספטמבר וינוגרדוב, מיסורקין וקסידי נכנסו לחללית סויוז TMA-08M וחזרו לכדור הארץ. האחריות על תחנת החלל עברה לפיודור יורצ'יחין שמונה למפקד משלחת מס' 37.

חברי המשלחת ביצעו מספר רב של ניסויים מדעיים בתחומים שונים.

## קישורים חיצוניים
* 

* תיאור פעילות באתר רוסקוסמוס
* מידע מאתר נאס"א
* פעילות משלחת מס' 36 בתחנת החלל הבין-לאומית
* תיאור פעילות של הצוות הרוסי בתחנת החלל
* תיאור פעילות חללית אספקה ATV-4
* תיאור פעילות חללית אספקה HTV-4
* תיאור פעילות חללית אספקה פרוגרס M-18M
* תיאור פעילות חללית אספקה פרוגרס M-19M
* תיאור פעילות חללית אספקה פרוגרס M-20M

קטגוריה:תחנת החלל הבין-לאומית
איסור שינוי סדר התרומות והמעשרות

**שינוי סדר התרומות והמעשרות** נאסר בתורה במצוות לא תעשה, שנאמר: . בהפרשת תרומות ומעשרות קיים סדר פנימי בין התרומות והמעשרות, ויש להפריש דווקא בסדר זה. המפריש בסדר שונה עובר על מצוות לא תעשה, אך יש תוקף להפרשה שביצע. כמו כן, העובר על מצווה זו אינו לוקה, משום שהמצווה נחשבת ללאו הניתק לעשה.

## סדר התרומות והמעשרות
הסדר הנכון בו יש להפריש את מתנות הזרע הוא:
* ביכורים
* תרומה גדולה
* מעשר ראשון (והוא קודם להפרשת תרומת מעשר ממנו)
* מעשר שני (ובשנים שנוהג במקומו: מעשר עני)
הנימוקים לסדר זה מוסברים במשנה: הביכורים קודמים לתרומה, משום שהביכורים "הם ביכורים לכל" (המפרשים מסבירים שלשון ביכורים מבטא ראשוניות, ולכן יש להקדים את הביכורים לתרומה, או משום שמצוות ביכורים מוזכרת בתורה לפני מצוות התרומה). התרומה קודמת למעשר משום שהתרומה נקראת בתורה "ראשית", ומעשר ראשון קודם לשני משום שבמעשר הראשון כלולה תרומת המעשר שנקראת ראשית.

## פרטי דינים
### דמאי
כאשר מפרישים תרומות ומעשרות מדמאי, אין חיוב להקפיד על הסדר. יחד עם זאת, גם בדמאי אין להפריש תרומת המעשר לפני שמפרישים מעשר ראשון.
### הפרשת תרומות ומעשרות והפרשת חלה
כאשר קיימת חובה של הפרשת חלה בנוסף לתרומות ומעשרות, כגון שנעשה בצק מחמשת מיני דגן שחייבים בתרומות ובמעשרות לפני שהופרשו מהם התרומות והמעשרות, יש להפריש את הפרשת החלה בין הפרשת המעשר הראשון לבין הפרשת המעשר השני.
### וידוי מעשרות
מי שהפריש את המעשרות שלא כסדרם לא יכול לקיים את מצוות וידוי מעשרות.
### התרה לתיקון
יש אחרונים שכתבו שמי שעבר והפריש לא לפי הסדר הנכון יעשה התרה ויפריש את המעשרות מחדש.
### קנס
כאשר הלוי קיבל מעשר ראשון לפני שניתנה תרומה גדולה, קנסו אותו חכמים וחייבו אותו לעבד את היבול שבידו. כשקיבל חבילות של תילתן עליו לכתוש אותן ולתת לכהן תרומת מעשר מזרע נקי, כשקיבל זיתים עליו לתת לכהן שמן זית כשקיבל שיבולים עליו לתת לכהן גרעיני דגן וכשקיבל ענבים עליו לתת לכהן יין. אם הפריש את תרומת המעשר כשהתילתן בגבעולים עליו לתת לכהן גם את הזרעים וגם את הגבעולים, ובנפרד, ולפי הרמב"ם דין זה נוהג בכל יבול שהפריש ממנו לפני העיבוד, כגון לוי שתרם במקרה זה תרומת מעשר של שיבולי דגן, עליו לתת לכהן את הדגן ואת התבן.

## קישורים חיצוניים
* "שנוי הסדר" בערך "הפרשת תרומות ומעשרות" במיקרופדיה תלמודית, באתר ויקישיבה

## הערות שוליים

קטגוריה:מצוות לא תעשה
קטגוריה:מצוות התלויות בארץ
קטגוריה:תרומות ומעשרות
קטגוריה:פרשת משפטים
קרדיצה (כדורסל)

**מועדון כדורסל א.ס.ק. קרדיצאס** (ביוונית: **Α.Σ.Κ. Καρδίτσας K.A.E**), הוא מועדון כדורסל יווני מקרדיצה המשחק בליגת העל היוונית בכדורסל.

## היסטוריה
א.ס.ק. קרדיצאס נוסדה בשנת 2006 כתוצאה ממיזוג בין המועדונים א.ס. קרדיצאס ואמילה קרדיצאס. שני המועדונים הם בעצמם מיזוגים של המועדונים איאדה קרצידאס ומועדון ספורט קרדיצאס, וג.ס. קרדיצאס, אנאגניסי קרדיצאס ואמילה קרדיצאס (בהתאמה).

בשנים הראשונות שיחקה קרדיצה בליגות המקומיות, והתנדנדה בין הליגה החמישית והשישית במדינה. בעונת 2013/14 עלתה הקבוצה לליגה הרביעית, ושנתיים לאחר מכן העפילה לליגה השלישית. בעונת 2016/17, לאחר עונה אחת בלבד בליגה B, העפילה הקבוצה לליגה השנייה. ב-2021 הצטרף לקבוצה סנטר נבחרת יוון בכדורסל לשעבר יואניס בורוסיס (שנולד בעיר והחל את דרכו בקבוצת הנוער של ג.ס. קרדיצאס), והוא הוביל אותה לאליפות הליגה בעונת 2021/22 ולעלייה ראשונה בהיסטוריה לליגת העל היוונית בכדורסל.

בורוסיס, שפרש ממשחק לאחר הזכייה באליפות, מונה לנשיא המועדון ועל שמו נקרא אולם הספורט החדש של הקבוצה.

בעונת 2024/25 העפילה הקבוצה לראשונה לפלייאוף הליגה היוונית, אך הודחה ברבע הגמר 1–2 בידי פרומיתאס פטרס. לקראת עונת  הוכרז כי הקבוצה תשתתף בליגת האלופות בכדורסל.

## עונה אחר עונה

## שחקנים בולטים
* יואניס בורוסיס
* ג'יימס בייטמון
* שאק ביוקנן

## קישורים חיצוניים

## הערות שוליים

קטגוריה:קבוצות כדורסל יווניות
גרוק

**גרוק** (באנגלית: **Grok**) הוא תחדיש שטבע הסופר האמריקאי רוברט היינליין עבור רומן המדע הבדיוני שלו משנת 1961 "גר בארץ נכריה". המילון האנגלי של אוקספורד מסכם את המשמעות של *גרוק* כ"להבין באופן אינטואיטיבי או על ידי אמפתיה, ליצור קשר עם" ו"להזדהות או לתקשר באהדה (עם); כמו כן, לחוות הנאה", הרעיון של היינליין מרומז בניואנסים, כשהמבקר איסטוואן סיקסרי-רוני ג'וניור ציין כי "ניתן לראות את הנושא המרכזי של הספר כהגדרה מורחבת של המונח." על-אף האימוץ בקהילות דיגיטליות ובספרות, "גרוק" כמושג, זכה גם לביקורות בשנים שלאחר הפרסום הראשוני של הספר. המונח וההיבטים של המושג הבסיסי הפכו לחלק מקהילות כמו במדעי המחשב.

## תיאורים ב"גר בארץ נכריה"
המבקר דייוויד א. רייט האב מציין שבמהדורה המלאה המוקדמת משנת 1991, המילה "גרוק" נוצלה תחילה *ללא כל הגדרה מפורשת* בעמוד 22 והמשיכה בשימוש מבלי שהוגדרה במפורש עד לעמוד 253. הוא מציין כי ההגדרה המכוונת הראשונה הזו היא פשוט "לשתות", אבל זו רק מטפורה, כמו שבאנגלית 'I see' (אני רואה) פירושו לעיתים קרובות 'אני מבין'. המבקרים גשרו על העדר זה של הגדרה מפורשת על ידי ציטוט של קטעים מתוך *הספר* הממחישים את המונח.

## אימוץ ושימוש מודרני
### בתרבות מהנדסי התוכנה
השימושים במילה בעשורים שאחרי שנות ה-60 מרוכזים יותר בתרבות המחשבים, כמו הופעה ב- *InfoWorld* ב-1984: "אין תוכנה! רק מצבים פנימיים שונים של חומרה. הכל חומרה! חבל שמתכנתים לא **מגרקים** (שימוש המונח בתור פועל) טוב יותר."

קובץ הז'רגון, שמתאר את עצמו כ"מילון האקרים" ופורסם תחת השם הזה שלוש פעמים, מכניס *את גרוק* בהקשר תכנותי.

הערך היה קיים בצורות המוקדמות ביותר של קובץ הז'רגון, החל משנות השמונים המוקדמות. שימוש טכני טיפוסי *מהתנ"ך של לינוקס, 2005* מאפיין את פילוסופיית פיתוח התוכנה של יוניקס כ"כזו שיכולה להפוך את חייך להרבה יותר פשוטים ברגע שאתה **מגרק** את הרעיון".

דף האינטרנט הראשי של cURL, כלי קוד פתוח וספריית תכנות, מתאר את הפונקציה של cURL כ"cURL groks URLs".

הספר *Cyberia* מכסה בהרחבה את השימוש בו בתת-תרבות זו.
תוכנת רישום הקשות המשמשת את ה-NSA עבור פעולות איסוף המודיעין מרחוק שלה נקראת GROK.

אחד ממסנני הניתוח החזקים ביותר בשימוש ברכיב logstash של תוכנת ElasticSearch נקרא *grok* .

ספר עיון מאת Carey Bunks על השימוש בתוכנית מניפולציית התמונות של GNU נקרא Grokking the GIMP

כלי נפוץ המשמש לפיתוח ענן הוא כלי שנקרא ngrok, אשר מייצג 'רשת grok'. זהו כלי עזר שיוצר מנהרה מאובטחת במחשב מקומי יחד עם כתובת URL ציבורית לגישה למחשב המקומי.

הצ'אטבוט של חברת XAI נקרא גרוק.

## הערות שוליים

קטגוריה:רוברט היינליין
XAI

**X.AI Corp**, ובקיצור **xAI**, היא חברה אמריקאית הפועלת בתחום הבינה המלאכותית (AI), המדיה החברתית והטכנולוגיה, והיא בבעלות מלאה של חברת האירוספייס האמריקאית SpaceX. xAI אשר נוסדה על ידי אילון מאסק במרץ 2023, מציעה את מוצרי הדגל שלה, הכוללים את צ'אטבוט הבינה המלאכותית הגנרטיבית גרוק ופלטפורמת המדיה החברתית X (לשעבר טוויטר), אותה רכשה במרץ 2025.

## היסטוריה
### רקע
בשנת 2015, מאסק הצטרף לדירקטוריון המכונן בחברת מחקר AI (שבזמנו היתה) ללא כוונת רווח, OpenAI. הוא השקיע כמיליארד דולר ב-OpenAI, אך פרש מהדירקטוריון ב-2018 לאחר אי הסכמה על בטיחות וסיכונים שסבר שיש בבינה מלאכותית.

באפריל 2023, "פייננשל טיימס" דיווח כי מאסק מתכנן להשיק סטארט-אפ בינה מלאכותית. הוא הבטיח אלפי מעבדים גרפיים (GPU) של אנבידיה עבור מודל שפה גדול חדש.

ב-17 באוקטובר 2025 השיקה xAI את האנציקלופדיה המקוונת החינמית, גרוקיפדיה עם מטרה לתת אלטרנטיבה לוויקיפדיה המכילה לטענתם הטיות רבות.

### הקמת החברה
xAI נוסדה ב-9 במרץ 2023 בנבאדה על ידי אילון מאסק. לפי אתר האינטרנט של החברה נכון ליולי 2023, "המטרה של xAI היא להבין את הטבע האמיתי של היקום".

ב-4 בנובמבר 2023, מאסק ו-xAI חשפו את גרוק, צ'אטבוט בינה מלאכותית המשולבת בפעילות X.

### צמיחה
בסוף ינואר 2024 פורסם כי החברה במגעים מתקדמים לגיוס חסר תקדים של 6 מיליארד דולר. גיוס זה ישווה לחברה שווי שוק של כ-20 מיליארד דולר. הגיוס בוצע במאי אותה שנה והעמיד את החברה על שווי שוק של 24 מיליארד דולר.

באוקטובר 2025 כבר עמדה הערכת שווי החברה על מעל 200 מיליארד דולר.

ב-26 בנובמבר 2025, אילון מאסק הודיע על תוכניותיו לבנות "חווה סולארית" ליד קולוסוס (xAI) עם תפוקה משוערת של 30 מגה-וואט חשמל, המהווים 10% מצריכת החשמל המשוערת של מרכז הנתונים.

xAI הרחיבה את התשתית שלה ללא הרף, עם רכישת בניין שלישי ב-30 בדצמבר 2025 כדי להגדיל את כושר החישוב שלה לכמעט 2 ג'יגה-וואט של כוח מחשוב. במקביל, xAI מתכננת להרחיב את קולוסוס (xAI) כדי שיכיל לפחות מיליון יחידות עיבוד גרפיות (GPU).

ב-2 בפברואר 2026, SpaceX רכשה את xAI בעסקת מניות מלאה שהפכה את xAI לחברת בת בבעלות מלאה של SpaceX. הרכישה העריכה את שווייה של SpaceX בטריליון דולר ואת שווייה של xAI ב-250 מיליארד דולר, בסך כולל של 1.25 טריליון דולר.

## החברה
מאסק הכריז רשמית על הקמת xAI ב-12 ביולי 2023. התאריך (7 + 12 + 23 = 42) נבחר כהתייחסות לספר "מדריך הטרמפיסט לגלקסיה" מאת דאגלס אדמס (בו מחשב-על מחשב שהתשובה לשאלת החיים הסופית, היקום, והכל 42) ולמשימה של החברה "להבין את היקום". מטה החברה נמצא באזור מפרץ סן פרנסיסקו בקליפורניה.

לדברי מובילי הפרויקט, אחת המטרות של xAI היא ליצור בינה מלאכותית שמסוגלת לחשיבה מתמטית מתקדמת, משהו שלא נמצא במודלים הנוכחיים.

ב-3 בנובמבר, מאסק הצהיר כי xAI תציג את מודל הבינה המלאכותית הראשון שלה בפני "קבוצה נבחרת". ב-4 בנובמבר 2023, מאסק ו-xAI חשפו את גרוק, צ'טבוט בינה מלאכותית המשולבת בכבדות עם X, עבור מנויי Premium+ בלבד. ב-18 בפברואר 2025, הושק גרוק 3, שלטענת החברה מספק ביצועים טובים יותר משאר המודלים הקיימים בשוק. השימוש במודל נפתח לציבור הרחב, אם כי עדיין יש הגבלה על מספר השאילתות שניתן לבצע ביום.

## קישורים חיצוניים
* 

## הערות שוליים

קטגוריה:אילון מאסק
קטגוריה:חברות בינה מלאכותית אמריקאיות
משלחת מס' 37 לתחנת החלל הבין-לאומית

שמאל|ממוזער|200px|חברי המשלחת
שמאל|ממוזער|200px|תג המשלחת
שמאל|ממוזער|200px|תחנת החלל בזמן פעילות המשלחת
**משלחת מס' 37** (באנגלית: **Expedition 37**) הייתה משלחת לתחנת החלל הבין-לאומית שפעלה מ-10 בספטמבר 2013 ועד ל-10 בנובמבר 2013. מפקד המשלחת היה פיודור יורצ'יחין מרוסיה. המשלחת פעלה במשך 60 ימים.

## הרכב המשלחת

## פעילות המשלחת
פעילות המשלחת החלה ב-10 בספטמבר 2013 עם עזיבת חללית סויוז TMA-08M בה היה מפקד המשלחת מס' 36 פאבל וינוגרדוב וחלק מצוותו. בשלב ראשון המשלחת כללה 3 אנשים שהיו חלק של משלחת מס' 36.

במשך פעילות המשלחת לתחנת החלל, הייתה מחוברת חללית מטען פרוגרס M-20M. היא התנתקה מתחנת החלל בפברואר 2014.

ב-26 בספטמבר הגיעה לתחנת החל החללית סויוז TMA-10M שהתחברה למודול "פואיסק". הצוות הצטרף לצוות משלחת מס' 37 שגדל ל-6 שנאים.

ב-29 בספטמבר בעזרת זרוע רובוטי קנדארם2 לכד הצוות חללית אספקה מדגם Cygnus COTS Demo. זו הייתה המשימה הראשונה של חללית מטען זו שפותחה בהזמנת נאס"א. בהמשך החללית חוברה למודול "הרמוני" של תחנת החלל וצוות החל בפירוק הציוד בהיקף של כ-700 ק"ג שהגיע עם החללית. ב-22 באוקטובר חללית המטען שוחררה לטיסת החזרה לכדור הארץ. היא הועמסה בכ-1,300 ק"ג ציוד שלא היה בו צורך ואשפה.

ב-7 בנובמבר לתחנת החלל התחברה חללית סויוז TMA-11M. היא התחברה למודול "ראסווט". צוות ששהה בתחנת החלל גדל ל-9 אנשים. באופן חריג עד ל-10 בנובמבר לתחנת החלל היו מחוברים 3 חלליות מאוישות מדגם "סויוז".

ב-9 בנובמבר בוצע פעילות חוץ-רכבית בה טופל ציוד בחלק החיצוני של תחנת החלל והותקן ציוד נוסף. כמו כן הוצא מחוץ לתחנת החלל לפיד אולימפי שהובא בחללית "סויוז TMA-11M" הפעילות נמשכה כ-6 שעות והשתתפו בה ריאזנסקי וקוטוב.

חברי המשלחת ביצעו מספר רב של ניסויים מדעים בתחומים שונים.

ב-10 בנובמבר פיודור יורצ'יחין, לוקה פרמיטנו וקרן נייברג נכנסו לחללית סויוז TMA-09M וחזרו לכדור הארץ. האחריות על תחנת החלל עברה לפיודור יורצ'יחין שמונה למפקד משלחת מס' 38.

## קישורים חיצוניים
* 

* תיאור פעילות באתר רוסקוסמוס
* מידע מאתר נאס"א
* פעילות משלחת מס' 37 בתחנת החלל הבין-לאומית
* תיאור פעילות של הצוות הרוסי בתחנת החלל
* תיאור משימה של חללית סיגנוס
* תיאור טיסה של חללית סיגנוס
* תיאור פעילות חללית אספקה פרוגרס M-20M

קטגוריה:תחנת החלל הבין-לאומית
קארוי באל

**קארוי באל** (בהונגרית: **Baál Károly**; ניול, 7 בספטמבר 1894 – בודפשט, 17 בספטמבר 1947) היה דוקטור לרפואה יהודי-הונגרי, רופא פנימי ורופא ילדים, רופא ראשי בסנטוריום, יועץ שר הבריאות, רופא פורץ דרך בתחום הטיפול המתמשך בילדים חולים בסנטוריום הראשון בהונגריה לילדים שפתח בבעלותו ובניהולו.

## קורות חיים
קארוי באל נולד במשפחה יהודית כבנם של יוז'ף באל (1860–1943), מפקח רכבת, ושל לאדל פישר (1870–1936). הוא סיים את בחינות הבגרות בבית הספר המלכותי הממלכתי הריאלי בשופרון (1912), ולאחר מכן למד בפקולטה לרפואה של אוניברסיטת בודפשט (שמה היום אוניברסיטת אטווש לוראנד). הוא שירת כלוחם במלחמת העולם הראשונה וקיבל מספר עיטורים. ביולי 1914 הצטרף לגדוד חיל הרגלים ה-18 של צבא היבשה, משם הועבר לגדוד הרגלים ה-29, באוקטובר אותה שנה וסיים את בית הספר לקצינים. עם גדוד 306 נשלח לחזית המזרחית הרוסית בינואר 1915. ב-15 בדצמבר אותה השנה הוא סבל מפגיעת ראש קשה ונאלץ לקבל טיפול בבית חולים צבאי במשך שנה. מינואר 1917 היה מפקד בית ההבראה וחנופש לקצינים בקובלנץ. בינתיים, בפברואר 1917, קיבל את התואר שלו.

בתקופת הרפובליקה הסובייטית ההונגרית, הוא ברח לווינה, לאחר חזרתו עבד בבית החולים סנט אישטוואן ובבית החולים סנט לאסלו. ב-1929 ייסד את בית ההבראה לילדים היבשוולג', שזכה לתהילה לאומית בניהולו. במאי 1937 העביר את המוסד לשוואבהג' (Svábhegy), שמאז ואילך נשא את השם "הסנטוריום לילדים בשוואבהג' על שם ד"ר באל" (Dr. Baál Svábhegyi Gyermekszanatórium). הוא ערך סיורי לימודים ארוכים מחוץ למולדתו, באוסטריה, אנגליה וצרפת. הוא פרסם מספר רב של מאמרים, בעיקר בתחום רפואת הילדים, בכתבי עת רפואיים. מותו נגרם כתוצאה מפקקת בעורקים הכליליים.

אשתו הייתה אילונה קומור, בתם של מיקשה קראוס ושל פאולינה שיצר, עמה התחתן ב-1926 בסקשפהרוואר. בתו הייתה ד"ר יהודית באל.

## לקריאה נוספת
* Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)
*  (סיזר דה סגארדלי. ספר הזיכרון להיסטוריה הצבאית של רגימנט חיל הרגלים המלכותי ההונגרי ה-29 של בודפשט ושל רגימנט חיל הרגלים המלכותי ההונגרי ה-29 (1936)
*  (לקסיקון התחייה ההונגרית)

## קישורים חיצוניים
* פרסומת לבית ההבראה לילדים של קארוי באל
* קארוי באל, באתר GENi

## הערות שוליים

קטגוריה:רופאים יהודים הונגרים
קטגוריה:רופאי ילדים יהודים הונגרים
קטגוריה:רופאים פנימיים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:יהודים בצבא האוסטרו-הונגרי במלחמת העולם הראשונה
קטגוריה:ניצולי השואה: הונגריה
קטגוריה:הונגרים שנולדו ב-1894
קטגוריה:הונגרים שנפטרו ב-1947
קאלום וודהאוס

**קאלום וודהאוס** (באנגלית: **Callum Woodhouse**; נולד ב-7 בינואר 1994) הוא שחקן בריטי.

## קריירה
בשנת 2016 החל לשחק בתפקיד ראשי בסדרת הדרמה הקומית *The Durrells*.

ידוע גם בזכות גילום דמותו של ג'וש מרסדן בסדרת הדרמה הקומית "רגליים קרות".

הוא הופיע גם בתור רנדל ג'ונס בפרק מהעונה השביעית של הדרמה התקופתית הבלשית *Father Brown*.

בשנת 2020 החל להופיע בתפקיד ראשי בסדרה "כל היצורים גדולים כקטנים" על ג'יימס הריוט. וודהאוס מגלם את טריסטן פרנון, אחיו הצעיר של זיגפריד פרנון. הסדרה חודשה לעונה שנייה, גם היא בת שישה פרקים בתוספת ספיישל חג המולד, ששודר בספטמבר 2021. עונה שלישית שודרה ב-2022.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:בריטים שנולדו ב-1994
חנה לרנר (פרופסור)

**חנה לרנר** היא פרופסור חבר בבית הספר למדע המדינה, ממשל ויחסים בינלאומיים באוניברסיטת תל אביב ועומדת בראש המכון לממשל ע"ש הרטוג וכן בראש מכון ברודי לדיפלומטיה מעשית.

## ביוגרפיה
חנה לרנר סיימה תואר ראשון בפילוסופיה והיסטוריה ותואר שני בפילוסופיה (בהצטיינות)' שניהם באוניברסיטת תל אביב. את לימודי הדוקטורט במדע המדינה השלימה באוניברסיטת קולומביה בניו יורק. בשנת 2007 התקבלה לסגל בית הספר למדע המדינה, ממשל ויחסים בינלאומיים באוניברסיטת תל אביב, בשנת 2013 הועלתה לדרגת מרצה בכיר ובשנת 2019 הועלתה לדרגת פרופסור חבר. בשנת 2020 מונתה לעמוד בראש בית הספר למדע המדינה, ממשל ויחסים בינלאומיים. הייתה חוקרת אורחת באוניברסיטת פרינסטון ובאוניברסיטת מסצ'וסטס, וכן הובילה קבוצת מחקר בינלאומית בנושא חוקות ודת במכון ללימודים מתקדמים באוניברסיטת בילפלד.

מחקריה של פרופסור לרנר עוסקים בהבטים שונים של הקשר בין פוליטיקה ומשפט, ובמיוחד במחקר השוואתי של כתיבת חוקות, בסוגיות של דת ודמוקרטיה, וכן בנושאים של ממשל גלובלי וצדק גלובלי תוך התמקדות בשאלת האחריות כלפי זכויות עובדים בשרשראות אספקה על-לאומיות. עבודותיה התפרסמו בכתבי עת בין-לאומיים רבים והיא גם חברת מערכת במספר כתבי עת.

לפני שהצטרפה לסגל אוניברסיטת תל אביב כיהנה כסגנית מנהל בית הספר למנהיגות חינוכית במכון מנדל למנהיגות בירושלים. בעבר ערכה חדשות בגלי צה"ל והייתה המנהלת-המייסדת של מחלקת החדשות של רדיו דרום.

## מספריה

* Lerner, H. & Landau, D., (eds.), **Comparative Constitution Making**, Edward Elgar, 2019
* Lerner, H. & Bali, U., (eds.), **Constitution Writing, Religion and Democracy**, Cambridge: Cambridge University Press, 2017. Paperback 2018
* Lerner, H., Dahan, Y. & and Milman Sivan, F. (eds.), **Global Justice and International Labour Rights**, Cambridge: Cambridge University Press, 2016. Paperback 2017.
* Lerner, H., **Making Constitutions in Deeply Divided Societies**, Cambridge: Cambridge University Press, 2011. Paperback 2001.

## קישורים חיצוניים
*  חנה לרנר, באתר בית הספר למדע המדינה, ממשל ויחסים בינלאומיים, אוניברסיטת תל אביב.
*  חנה לרנר, ניתוח השוואתי פורמליסי של טקסטים חוקתיים: אתגרים וספקות
* חנה לרנר, המערכת הפוליטית בישראל

קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:חוקרות מדע המדינה ישראליות
קטגוריה:חוקרי מדע המדינה ישראלים
קטגוריה:בעלות תואר דוקטור מאוניברסיטת קולומביה
קטגוריה:בעלי תואר דוקטור מאוניברסיטת קולומביה
קטגוריה:סגל אוניברסיטת תל אביב: מדע המדינה
קטגוריה:חיילי גלי צה"ל
קטגוריה:סגל רדיו דרום
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
אליהו דוד ששון

**אליהו** (אליאס) דוד **ששון** (באנגלית: **Elias David Sassoon**; י"ב בניסן ה'תק"פ, 27 במרץ 1820 – י' בניסן ה'תר"ם, 2 במרץ 1880) היה סוחר יהודי שפעל במזרח הרחוק ב. ממייסדי הקהילה היהודית בשאנגחאי.

## ביוגרפיה
אליהו דוד ששון נולד בבגדאד ב-27 במרץ 1820 לדוד ששון, בן לאשתו הראשונה חנה. עקב דיכוי יהודי בגדאד על ידי הסולטנות העות'מאנית נמלטה משפחתו עם נכסיה לבומביי דרך פרס. אביו, דוד ששון, היה מעורב בעסקים בבומביי כבר בשנת 1832, והפך עד מהרה לאחד האנשים העשירים בעיר. הוא פעל בהתחלה כמתווך בין חברות הטקסטיל הבריטיות לבין סוחרים במפרץ, ולאחר מכן כמשקיע בנכסים בעלי ערך בנמל.

אליהו היה כנראה היהודי הראשון להגיע לשאנגחאי ב-1844, לאחר שסין אולצה לחתום על חוזה נאנקינג והעיר נפתחה לסוחרים זרים, כנציג מסחרי של אביו. הוא עבר בין הונג קונג, גואנגג'ואו ובומביי, כשהוא הופך את שאנגחאי לנקודת מושבו ב-1850.

במקור מסחרו התמקד באופיום וטקסטיל, והתרחב בהדרגה לפריטים נוספים. הוא קנה חלק ב, חברת שייט שאפשרה לו להיכנס לעסקי תובלה.

לאחר פטירת אביו ב-1864, עמד בראש החברה אחיו הבכור אלברט, ולאליהו ניתן תפקיד נמוך מכפי יכולתו. בעקבות כך הקים אליהו ב-1867 חברה עצמאית בשם "האדונים א. ד. ששון ושות'" והתחרה בחברת דוד ששון ושות'. כשותף הוא לקח את בנו יעקב, שהיה בן עשרים וארבע ובעל כישרונות מסחריים גדולים. החברה התחרתה בהצלחה בחברת דוד ששון, והרחיבה את תחומי פעולתה אל אפריקה ואמריקה.

אליהו המשיך לשמור תורה ומצוות והתבדל מהקהילה הלא יהודית בשאנגחאי, בשונה מאחיו ראובן וארתור. הוא היה מהתורמים להשלמת בית הכנסת אוהל דוד בפונה, שבבנייתו החל אביו, והקים בית כנסת נוסף בהונג קונג. הוא גם תרם הרבה למוסדות בארץ ישראל, ותרם 100 אלף פרנק לטובת הקמת בית ספר יהודי בבומביי, וב-1878 קנה בית קברות ליהודי בומביי לזכר בנו יוסף שנפטר ב-1868 בשאנגחאי.

אליהו, שסבל ממחלת דיזנטריה וכלי הנשימה, יצא בפקודת רופאיו להחליף אוויר בסינגפור. בעודו בדרך הרגיש רע מאוד ונאלץ לרדת בקולומבו. נפטר בגאלה הסמוכה לקולומבו שבציילון הבריטית ב-1880, ונקבר בבומביי.

## משפחתו
אליהו ששון נישא ללאה בת משה מרדכי גבאי (נפטרה בכ"ח בניסן ה'תרל"ח, 1 במאי 1878) ולהם שישה בנים ושלוש בנות: יעקב (1844–1916); צ'ארלס (1847–?); יוסף (1851–1868); אדוארד (1853–1924); חנה (1854–1921); מאיר (1855–1924); רחל (1858–?); שרה (1861–?); דוד (1866–1938).

## הנצחה
ב-1884 הקים בנו, יעקב ששון, את בית הכנסת אליהו בבומביי, שנקרא על שמו.

## לקריאה נוספת
* אברהם בן-יעקב, אליהו בן דוד ששון וצאצאיו, בתוך: הנ"ל, 
* הרב שי עילם, **"מחייב את העשירים"**, בכתב העת "קולמוס" (כחלק מהשבועון "משפחה"), גיליון 200, תשפ"ו

## קישורים חיצוניים

* 

## הערות שוליים

קטגוריה:משפחת ששון
קטגוריה:יהדות שאנגחאי
קטגוריה:מומבאי
קטגוריה:ילידי 1819
קטגוריה:נפטרים ב-1880
הכפיל (סרט, 2024)

**הכפיל** (באנגלית: **The Fall Guy**) הוא סרט קומדיית פעולה אמריקאי בבימויו של , על פי תסריט של . הסרט הוא עיבוד לסדרת הטלוויזיה משנות ה-80 באותו השם שנוצרה על ידי גלן א. לארסון בכיכובו של לי מייג'ורס. בסרט מככבים ראיין גוסלינג ואמילי בלאנט.

הסרט עלה לאקרנים בישראל ב-25 באפריל 2024, ובארצות הברית נדחה מ-1 במאי ל-3 במאי 2024, תחת הפצת "סרטי יוניברסל".

## תקציר העלילה
הפעלולן קולט נכנס לפתע לנעליו של שחקן קולנוע, ומוצא את עצמו עובד על סט צילומים.

## צוות השחקנים והדמויות
* ראיין גוסלינג - **קולט סיברס**, פעלולן שנכנס לנעליו של שחקן קולנוע, ועוזר לחברתו לסיים את צילומי הסרט.
* אמילי בלאנט - **ג'ודי מורנו**, בת-זוגו לשעבר של קולט.
* וינסטון דיוק - חברו ורכז הפעלולים של קולט.
* אהרון טיילור-ג'ונסון - **טום ריידר**, שחקן סרטי פעולה מפורסם.
* האנה וודינגהאם - **גייל**, המפיקה של ג'ודי.
* סטפני הסו - העוזרת האישית של ריידר.
* טרסה פאלמר - חברה של ריידר, שחקנית בעצמה.
* ג'ייסון מומואה - בתפקיד עצמו בהופעת קמע.

## הפקה
### פיתוח
ביולי 2010, דווח בעיתון היומי "לוס אנג'לס טיימס כי הסרט מבוסס על הסדרה "The Fall Guy" משנות ה-80 נמצא בפיתוח. "דרימוורקס" חברו למפיקים וולטר פ. פארקס ולורי מקדונלד בפרויקט הסרט, ומרטין קמפבל היה במגעים לביים את הסרט. באמצעות אמצעי ההפצה של חברת וולט דיסני "סרטי טאצ'סטון" "דרימוורקס" הייתה אמורה להעלות את הסרט לאקרנים בארצות הברית, רוסיה ואוסטרליה, בעוד ש"Mister Smith Entertainment" התעסק בקידום המכירות. בספטמבר 2013, דוויין ג'ונסון היה במשא ומתן לגילום את התפקיד הראשי.

בספטמבר 2020, נודע כי ראיין גוסלינג, הבמאי דייוויג ליץ' והתסריטאי דרו פירס עובדים על סרט פעלולנים על ידי חברת ההפקה "סרטי יוניברסל". במאי 2022, אושר שהסרט הוא עיבוד קולנועי של הסדרה "The Fall Guy".

### ליהוק
בספטמבר 2022, הצטרפה אמילי בלאנט לצוות השחקנים. וגוסלינג ומשפחתו הגיעו לאוסטרליה כדי להתחיל בצילומים. באוקטובר 2022, נחשף כי אהרון טיילור-ג'ונסון, שעבד בעבר עם ליץ' בסרט "רכבת הקליע" משנת 2022, וסטפני הסו יצטרפו לצוות השחקנים. בנובמבר 2022, וינסטון דיוק, האנה וודינגהאם וטרסה פאלמר הצטרפו לצוות השחקנים.

### צילום
צילומי הסרט החלו באוקטובר 2022 בסידני, אוסטרליה, באולפני דיסני אוסטרליה. ב-22 בינואר 2023, גשר נמל סידני נסגר למספר שעות בשל צילומי סצנות בהן גוסלינג היה מעורב.

## הפצה
ב-12 באפריל 2024, נערך בלאס וגאס, בהשתתפות כ-6,000 איש מתעשיית הקולנוע העולמית כנס סינמה-קון השנתי של איגוד בעלי בתי הקולנוע בארצות הברית בו אולפני יוניברסל הקרינו בבכורה את הסרט.

הסרט עלה לאקרנים ב-25 באפריל 2024 בישראל, וצפוי לעלות בארצות הברית ב-3 במאי 2024 תחת הפצת "סרטי יוניברסל". התעתד לעלות ב-1 במרץ אך נדחה.

## פרסים ומועמדויות

## קישורים חיצוניים

* 

## הערות שוליים

קטגוריה:סרטי 2024
קטגוריה:סרטי פעולה אמריקאיים
קטגוריה:סרטים אמריקאיים משנת 2024
זאהר ג'בארין

**זאהר ג'בארין** (בערבית: **زاهر جبارين**; נולד ב-11 בספטמבר 1968) הוא טרוריסט פלסטיני, מהמייסדים והמנהיגים של הזרוע הצבאית של חמאס. נחשב לאיש הכספים העיקרי של הארגון, ומי שעומד בראש המערך הפיננסי שלו.

שימש כסגנו של סאלח אל-עארורי, ומאז 2024 החליף אותו כמנהיג חמאס ביהודה ושומרון.

## ביוגרפיה
נולד בשנת 1968 בעיירה סלפית שבהרי שומרון.

בנעוריו נעשה דתי ונהג לפקוד את המסגד המקומי. קרא את כתביו של חסאן אל־בנה, מייסד האחים המוסלמים, תנועה פוליטית איסלמיסטית שחמאס צמח מתוכה, על פי ספר שפרסם ג'בארין.

זאהר למד משפט איסלאמי באוניברסיטת א-נג'אח בשכם ועם הקמת תנועת החמאס ב-1987 הצטרף לשורות הארגון.

## פעילותו בארגון החמאס
במהלך האינתיפאדה הראשונה היה אחראי להפצת הכרוז הראשון של חמאס ביהודה ושומרון. מיוחס לו גיוסו של "המהנדס" יחיא עיאש לשורות חמאס. היה שותף בתכנון חטיפת נסים טולדנו ורציחתו.

אחראי גם על תכנון שורת פיגועים: ברמת אפעל, ירושלים וכפר ברוקין בשומרון. בגין כל אלו נעצר בידי שב"כ ב-1993 ונשפט למאסר עולם ועוד 35 שנה.

ב-2011 שוחרר ב"עסקת שליט" וגורש לטורקיה, שם חבר לסאלח אל-עארורי. עוסק בטיפול במימון החמאס באמצעים מגוונים, לרבות הלבנת הון רחבת היקף.

ביולי 2021 נבחר לכהן כסגנו של סאלח אל-עארורי בהנהגת החמאס ביו"ש. לאחר ההתנקשות באל-עארורי, עלתה השערה כי הוא זה שיחליפו.

## קישורים חיצוניים
* יוני בן מנחם, איראן מחזקת את השפעתה על ארגון חמאס בגדה, 22 ביולי 2021
* זאהר ג'בארין, באתר "Global fight against terrorism funding" 
* זאהר ג'בארין, באתר OpenSanctions, המרכז מידע על אנשים וחברות שהוטלו עליהם סנקציות
* זאהר ג'בארין, פרופיל באתר "המרכז לניטור איומים ביטחוניים" (CMST)

## הערות שוליים

קטגוריה:חברי הלשכה המדינית של חמאס
קטגוריה:בוגרי אוניברסיטת א-נג'אח
קטגוריה:משוחררי עסקת שליט
קטגוריה:פלסטינים שנולדו ב-1968
פיגוע הדקירה בשער הפרחים

**פיגוע הדקירה בשער הפרחים** בוצע ב-6 בנובמבר 2023, כ"ב בחשוון ה'תשפ"ד, במהלכה של מלחמת חרבות ברזל, בו נדקרו 2 שוטרי מג"ב שהיו בסמוך לשער הפרחים בירושלים.

המחבל נוטרל, אך כתוצאה מהדקירה נפצעה לוחמת מג"ב במצב אנוש, שבהמשך נקבע מותה בדרכה לבית החולים, ועוד שוטר שנפצע במצב קל עד בינוני.

## הפיגוע
המחבל, בן 16 תושב עיסאוויה הגיע בסביבות השעה 08:10 חמוש בסכין בסמוך לכניסה לתחנת משטרת שלם במחוז ירושלים, הממוקמת במזרח ירושלים.

המחבל הסתער בריצה לעבר כוח מג"ב שפעל מחוץ לתחנת שלם עם סכין שלופה בידו, ודקר מספר פעמים בפראות לוחמת מג"ב שפעלה במקום. בתוך שניות בודדות, לוחמי מג"ב שהיו עמה נטרלו את המחבל בירי וחיסלו אותו. כתוצאה מהפיגוע לוחמת מג"ב נפגעה באורח אנוש ופונתה לקבלת טיפול רפואי לאחר מכן נקבע מותה בבית החולים. לוחם נוסף נפגע באורח קל עד בינוני, ופונה להמשך טיפול רפואי בבית החולים.

הלוחמת שנרצחה היא סמ"ש רוס אלישבע רוז איידה לובין, בת 20, עולה מארצות הברית, תושבת הקיבוץ סעד בעוטף עזה. מפכ"ל המשטרה, קובי שבתאי אמר: "רוז היא החלל ה-59 של משטרת ישראל במלחמה הנוכחית, כולם גיבורי וגיבורות ישראל שעמדו בעוז במשימת ההגנה על מדינת ישראל בכל הגזרות". לובין אף נלחמה והגנה בקרב מחוץ לקיבוץ בו גרה חודש לפני שנרצחה.

## תחקיר הפיגוע
לפי תחקור נרחב, נמצא כשל משמעותי חמור בהתנהלות אחד הלוחמים שנטש את עמדתו, והלך לקנות בורקס. ברגע הזה המחבל תקף את הלוחמת ורצח אותה.

ניצב בריק יצחק מפקד משמר הגבול, החליט להדיח אותו ולהחזיר אותו לצה"ל.

## קישורים חיצוניים
* 
* 

קטגוריה:טרור פלסטיני
שער הפרחים
שער הפרחים
שער הפרחים
שער הפרחים
שער הפרחים
שער הפרחים
שער הפרחים
שער הפרחים
דז'ה ויינברגר

**דז'ה ויינברגר**, שמו המחתרתי היה סיר (Szír), (בהונגרית: **Weinberger Dezső**; קושיצה, 28 באוקטובר 1926 – בודפשט (?), לאחר ה-24 בדצמבר 1944) היה פועל יהודי-הונגרי, מנהיג קבוצת-סיר בתנועת ההתנגדות המחתרתית נגד הנאצים ומשתפי הפעולה איתם, בריוני מפלגת צלב החץ בהונגריה. ויינברגר היה אחת הדמויות הירואיות הבודדות בהונגריה שלחמו לוחמה מזוינת נגד הנאצים ומשתפי הפעולה איתם.

## קורות חייו
דז'ה ויינברגר נולד במשפחה יהודית. אביו היה מורה, אמו תופרת. ב-1942 נמלט לבירת הונגריה מהטרור האנטישמי שהתחולל בהונגריה העליונה (במסגרתו נחטפו הוריו וחמשת אחיו ונשלחו ככל הנראה למחנות הריכוז). ויינברגר הנער השתלב בתנועת הפועלים בארגון עובדים של הפועלים בבתי החרושת וביצע בעיקר עבודת הסברה ומידע. משנת 1943 היה חבר במפלגת הקומוניסטים של הונגריה. לאחר כניסת הוורמאכט לממלכת הונגריה (מבצע מרגרטה) במאי 1944 ירד למחתרת והצטרף לתנועת ההתנגדות (שלא הייתה נרחבת), והיה מנהיג של אחת מקבוצות הפרטיזנים הקומוניסטיות של ההתנגדות המזוינת בשם קבוצת-סיר תחת שם הקוד סיר. ב-22 בנובמבר 1944 חברי הקבוצה פוצצו את מלון מטרופול עם 4 חבילות חומר נפץ של 3 קילוגרם כל אחד והרגו 19 קציני SS. הקבוצה פתחה גם במתקפת רימוני יד על בית נאמנות של מפלגת צלב החץ וגם נגד מחנה הנוער האנטי-בולשביסטי, והציתה מספר נגמ"שים. ב-2 בדצמבר 1944 פוצצה הקבוצה בהנהגתו של ויינברגר את עמודי התמך בכניסה לתיאטרון העירוני כדי למנוע את עצרת בריוני מפלגת צלב החץ שהייתה אמורה להתקיים בתיאטרון. לאחר מכן, כמה מחברי קבוצת-סיר נהרגו או נתפסו, רק גאבור צ'יליק (כינויו היה סיגר - Szivar) הצליח להימלט. ויינברגר נראה לאחרונה בפגישה מחתרתית בחג המולד 1944, ולאחר מכן נעלם. לפי כמה מקורות, הוא נעצר על ידי הסובייטים שכבר היו בעיר ושחררו אותה (את הצד של פשט) מהנאצים ב-18 בינואר 1945 ומת במחנה גולאג.

## ספרות
* לאיוש פהר: מאבקנו למען בודפשט, 1946, 1969
* כתבים נבחרים מהמאבק המזוין של תנועת פועלי הנוער ההונגרית II., בודפשט 1952
* יאנוש הרשאני (עורך): לוחמי חופש הונגרים נגד הפשיזם, בודפשט, 1966
* גאבור צ'יליק: פעולה, הוצאת Magvető, בודפשט, 1965
* גאבור צ'יליק: נלחמנו בבודפשט, Magvető, בודפשט, 1964
* נושאי הלפידים, בודפשט, 1968
* לזכרו של "סיר", נפסבה, 27 בנובמבר 196

## לקריאה נוספת
* Munkásmozgalom-történeti lexikon. Szerkesztette Vass Henrik – Bassa Endre – Kabos Ernő. Budapest: Kossuth Könyvkiadó. 1976. (לקסיקון לתולדות תנועת הפועלים)
* Ungváry Krisztián: Budapest Ostroma (Corvina Kiadó, Budapest, 2005.  (262. oldal)) (המצור על בודפשט)
* Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. (לקסיקון ביוגרפי הונגרי. עורכת ראשית אגנש קניירש)
* A Szocialista Forradalomért (Kossuth Könyvkiadó, Budapest, 1975.  758–759. o.) (למען המהפיכה הסוציאליסטית)
*  (דז'ה ויינברגר במאגרי המוזיאון הספרותי פטפי)
*  (רובע 6 של בודפשט)
## הערות שוליים

קטגוריה:יהודים הונגרים
קטגוריה:קומוניסטים יהודים הונגרים
קטגוריה:לוחמי מחתרת יהודים בשואה
קטגוריה:הונגרים שנולדו ב-1926
קטגוריה:הונגרים שנפטרו במאה ה-20
ליאון סורוז'ון

**ליאון שבתאי סורוז'ון** (בבולגרית: **Леон Сабитай Суружон**; 30 בינואר 1913, נובי פאזאר, ממלכת בולגריה – 28 בינואר 2007, בריסל, בלגיה) היה מוזיקאי ומורה למוזיקה יהודי-בולגרי אשר מרכז פעילותו היה בבולגריה ובבלגיה, פרופסור באקדמיה הלאומית הבולגרית למוזיקה.

## קורות חיים
נולד בנובי-פאזאר לשבתאי שהיה סוחר אמיד ולאסתר פעילה ציונית חברת ויצו. ב-1919 עברה המשפחה לסופיה בירת בולגריה. בילדותו למד נגינת כינור ביחד עם אחיו. בהמשך, בראשית שנות ה-30 של המאה ה-20 סיים את הקונסרבטוריון של פראג, שב לבולגריה ומונה לקונצרטמייסטר של תזמורת האופרה והבלט הלאומיים בסופיה. הוא יצא לפריז ללימודים גבוהים באקול נורמל סופרייר, ושם למד ניצוח אצל ג'ורג'ה אנסקו. בראשית שנות ה-40 שב לסופיה. בתקופת מלחמת העולם השנייה, לאחר החלת החוק להגנת האומה, נשלח סורוז'ון לעבודות כפייה. לאחר המלחמה שב לעבודתו המוזיקלית.

מ-1949 לימד מוזיקה ונגינת כינור באקדמיה הלאומית הבולגרית למוזיקה, בהמשך כיהן כפרופסור, ובין 1959–1962 כיהן כדיקן פקולטה. סורוז'ון נחשב לאחד המורים המובילים במדינה בתחומו והכשיר דורות של מורים למוזיקה. סורוז'ון השתתף בקונצרטים במדינות רבות ובכללן פולין, צ'כיה, צרפת, ברית המועצות ובהמשך רוסיה, סין, ישראל, קובה, בלגיה וספרד.

בראשית שנות ה-80 של המאה ה-20 הגיע סורוז'ון לאנטוורפן בבלגיה עם קבוצת נגנים ומוזיקאים בולגריים וערך מסע הופעות, אשר בעקבותיו חילק את זמנו בין בולגריה לבלגיה, ולימד גם במכון למוזיקה בבריסל.

ליאון סורוז'ון הלך לעולמו ב-2007 בבריסל בירת בלגיה, והובא לבקשתו לקבורה במולדתו, בולגריה. היה נשוי לפסנתרנית קטיה קזנג'ייבה, אחייניתה של דורה גאבה. אחותו סולטנה סורוז'ון הייתה ציירת נודעת.

## קישורים חיצוניים
* ליאון סורוז'ון - תקציר ביוגרפי, באתר Iustitia.bg 

## הערות שוליים

קטגוריה:כנרים יהודים
קטגוריה:מנצחים יהודים בולגרים
קטגוריה:מוזיקאים יהודים בולגרים
קטגוריה:מוזיקאים יהודים בלגים
קטגוריה:מורים למוזיקה יהודים
קטגוריה:ניצולי השואה: בולגריה
קטגוריה:בולגרים שנולדו ב-1913
קטגוריה:נפטרים ב-2007
אה"מ פארמור (1694)

אוניית הוד-מלכותו "**פּארֶמוּר**" (באנגלית: HMS ***Paramour***) הייתה אוניית מפרשים של הצי המלכותי האנגלי מסוג פינק , נושאת 6 תותחים, שהושקה באפריל 1694. פיקד עליה לזמן קצר האסטרונום אדמונד האלי, תחילה כאזרח ואחר כך כ"קפטן במינוי זמני".

"פּארֶמוּר" תוכננה ונבנתה על ידי פישר הרדינג (Fisher Harding)  הארכיטקט הראשי של מספנת הצי בדפטפורד . היא הייתה אוניית מפרשים תלת-תורנית מלאת-מעטה . האונייה נבנתה מלכתחילה כאוניית מחקר לשימושו של הצי המלכותי. באחת מהפלגות המבחן שלה ביקר בה הצאר פיוטר הראשון, שאף אחז בהגה.

אחרי שלוש הפלגות בפיקוד האסטרונום האלי היא הוסבה לספינת הרעשה וחומשה במרגמה כבדה. "פארמור" מילאה תפקיד זה עד 22 באוגוסט 1706, אז נמכרה לקפטן ג'ון קונסטבל (Constable), כנראה לשירות כאונייה מסחרית. על קורותיה לאחר מכן לא ידוע דבר.

## לקריאה נוספת

* Colledge, J. J. and Warlow, Ben (2006) [1969]. *Ships of the Royal Navy: The Complete Record of all Fighting Ships of the Royal Navy*. London, Chatham Publishing. Revised edition.
* Agnew, Duncan Carr (1983), "The Three Voyages of Edmond Halleyin the Paramore: 1798–1701". *Eos, Transactions American Geophysical Union*, Volume 64, Issue 27. p. 444 ff. 


## קישורים חיצוניים

* "Halley's ship, the Paramore" in:   Halley's Log - Capt Edmond Halley's logs from HMS Paramore 1698-1701. 07 June 2013. Accessed on 20 February 2024.


קטגוריה:אוניות מלחמה אנגליות
קטגוריה:ספינות מחקר גאוגרפי
פארמור (1694), אה"מ
אלנה, נסיכת רומניה

**אלנה, נסיכת רומניה** (נולדה ב-15 בנובמבר 1950) היא נסיכה רומנייה.

## ביוגרפיה
אלנה היא השנייה מחמשת בנותיהם של מיכאי הראשון, מלך רומניה ואנה, מלכת רומניה, היא בילתה את ילדותה בבית משפחתה בלוזאן שבשווייץ ובהרטפורדשייר שבאנגליה, היא ואחיותיה העבירו את החגים ביחד עם סבתם אלנה, נסיכת יוון ודנמרק בפירנצה ובדנמרק לצד סביהם מרגרט, נסיכת דנמרק ורנאטו, נסיך בורבון-פארמה.

בשנות השבעים עסקה בלונדון בהוראה של ילדים בעלי מוגבלויות, לאחר מכן למדה שחזור אמנות ועבדה בלונדון בחברה שעוסקת בנושא. במהלך שנות השמונים החלה לעסוק בפרויקט להכשרת פליטים אתיופים בעלי מוגבלות בדפוס, כריכת ספרים ועבודת יצירה עם עור, ב-1982 ייסדה בית ספר בינלאומי בסודאן, ב-1990 נמנתה בין המייסדים של קרן העוסקת בסיוע לקורבנות שלטונו של צ'אושסקו.

ב-1983 נישאה לרובין מדפורת'-מילס, פרופסור לגאוגרפיה בריטי ונולדו להם שני ילדים, ב-1991 הם התגרשו, ב-1998 נישאה בשנית.

## אילן יוחסין

## קישורים חיצוניים

קטגוריה:נסיכות רומניות
קטגוריה:ילידות 1950
קטגוריה:רומנים שנולדו ב-1950
נחל גבול

**נחל גבול** הוא נחל אכזב ברמת יששכר שבגליל התחתון. אורכו כ־3 קילומטרים.

## תוואי הנחל
מוצא הנחל ממוקם כקילומטר וחצי דרומית לגן לאומי כוכב הירדן, בגובה של כ־220 מטרים מעל פני הים. הוא זורם בתחילתו בכיוון דרום־מערב ומגיע למורדות חורבת גבול, שם פונה מערבה ויורד מתחת לגובה פני הים. בגובה של כ־60 מטרים מתחת לפני הים הוא נשפך לנחל יששכר.

גבול
פטר וגהאי

**פטר וגהאי** (במקור עד 1917 **פייגלסברג-Veigelsberg**, בהונגרית: **Véghelyi Péter**; בודפשט, 18 באוגוסט 1908 – בודפשט, 22 בדצמבר 1986) היה דוקטור לרפואה (MD) יהודי-הונגרי, רופא ילדים, אספן אמנות, דוקטור למדעי הרפואה (PHD) (1958). הוא נכדו של העיתונאי והעורך הראשי לאו פייגלסברג ואחיינו של הסופר והיסטוריון הספרות הוגו איגנוטוש.

## ביוגרפיה
פטר פייגלסברג נולד במשפחה יהודית כבנם של דייזה וגהאי-פייגלסברג, (1958–1875) עורך דין, יועץ משפטי של כתב העת ניוגט, ושל מרגיט שטיין (1882–1940). את לימודיו התיכוניים השלים בבית הספר התיכון הפיאריסטי בבודפשט. הוא קיבל את התואר שלו באוניברסיטת פאזמאן פטר (בימינו אוניברסיטת אטווש לוראנד) ב-1933, ולאחר מכן התמחה בבודפשט בקליניקת הילדים מספר 1 ועבד שם עד מותו. בשנת 1946 קיבל אישור להוראה באוניברסיטה כפרופסור פרטי (לא חלק מהסגל). עבודתו שזיכתה אותו בזכות זו הייתה "פתולוגיה ורפואה של מחלות ילדים הנגרמות על ידי טפילים". נושא עבודתו המדעית ומחקריו היה בתחילה תורת הטפילים. בשנים 1936–1941 פרסם שנים עשר מאמרים בנושא זה.

לאחר מלחמת העולם השנייה הוא התמודד עם ניוונים שנגרמו עקב רעב. הוא פיתח שיטה שבאמצעותה ניתן היה להציל ילדים במצבים מסכני חיים. וגהאי עסק גם בסוגיות של המצב הטרום לידתי.

בשנים 1947–1949 הוא ערך את Paediatrica Danubiana ובשנים 1951–1986 את Acta Paediatrica Hungarica.

ב-1958 הוא קיבל את הדוקטורט שלו על עבודתו המדעית בנושא תרדמת חורף. בשנים 1966–1982 היה נשיא האגודה ההונגרית לרפואת ילדים. הוא השתתף בעריכת מילונים רפואיים רב לשוניים. יותר מ-200 מפרסומיו יצאו לאור בהונגריה ובמדינות נוספות.

אשתו הראשונה הייתה אנה מאריה פנייה, בתם של מיקשה פנייה ושל ארנקה שפר, עמה התחתן ב-1935, אך הם התגרשו ארבע שנים לאחר מכן. אשתו השנייה הייתה אדריאן ברֶטפֶלד (1922–1986).

היה לו אוסף אמנות עשיר, שכלל רישומים מאת אריסטיד מאיול וג'ואן מירו, כמו גם גרפיקה מאת מארק שאגאל והנרי מור. בשנת 1985 הקים עם אשתו את "קרן המאה ה-20" במטרה להעשיר את האוספים המודרניים של המוזיאון לאמנות יפה.

## עבודותיו העיקריות
* התרדמת המלאכותית (בודפשט, 1959)
* Vademecum של רפואת ילדים (עורך, בודפשט, 1975)
* רפואה סביב הלידה 1–2 (Perinatal medicina). (עורך עם עורכים משותפים, בודפשט, 1978)

## פרסים והוקרה
* עיטור מסדר הכשרון של העמל דרג זהב (1978)
* מדליית הזיכרון של אגושט שפף-מראי (1982)

## לקריאה נוספת
* Adatai a Petőfi Irodalmi Múzeum katalógusában (נתוניו בקטלוג המוזיאון הספרותי פטפי)
* Barta Lajos: *[https://adtplus.arcanum.hu/hu/view/OrvosiHetilap_1987_04/?pg=24&layout=s Véghelyi Péter 1908-1986]* (1987. április 5.) *Orvosi Hetilap*, 128. évfolyam, 14. szám (לזכרו ב"שבועון רפואי")
* Cserháti Endre: Véghelyi Péter dr. (1908-1986) (1987) *Gyermekgyógyászat*, 38. évfolyam, 2. szám (לזכרו ב"רפואת ילדים")
* Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X (לקסיקון ביוגרפי הונגרי. עורכת ראשית אגנש קניירש)
* Új magyar életrajzi lexikon VI. (Sz–Zs). Főszerk. Markó László. Budapest: Helikon. 2007. ISBN 963-547-414-8 (לקסיקון ביוגרפי חדש)

## הערות שוליים

קטגוריה:רופאים יהודים הונגרים
קטגוריה:רופאי ילדים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:ניצולי השואה: הונגריה
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1908
קטגוריה:הונגרים שנפטרו ב-1986
נחל ברית

**נחל ברית** הוא נחל ברמת יששכר. אורכו כ־2.1 קילומטרים.

## תוואי הנחל
מוצא הנחל ממוקם בגובה של כ־120 מטרים מעל פני הים ממערב לכפר טייבה. הוא זורם לדרום־מזרח, לכיוון המושב מולדת, ובטרם מגיע אליה פונה מזרחה וחוצה את כביש 7172. מייד לאחר מכן, בגובה של כ־45 מטרים מעל פני הים, הנחל נשפך אל נחל יששכר.

ברית
נחל צבאים

**נחל צבאים** הוא נחל ברמת יששכר. אורכו קרוב לשישה קילומטרים.

## תוואי הנחל
מוצא הנחל ממוקם בגובה של כ־40 מטרים מעל פני הים כחצי קילומטר ממושב רמת צבי, דרומית לתוואי כביש 717. כיוונו הכללי של זרימת הנחל הוא מזרח, והוא חולף בשטחים חקלאיים בין מושב מולדת לקיבוץ בית השיטה. לקראת סופו, תוואי הנחל יורד מתחת לגובה פני הים. בגובה של כ־15 מטרים מתחת לפני הים הוא נשפך לנחל יששכר.

צבאים
נחל שמש

**נחל שמש** הוא נחל אכזב בתחומי העיר בית שמש והמושב ישעי. אורכו כ־1.15 קילומטרים.

## תוואי הנחל
מוצא הנחל מוקם בגובה של כ־220 מטרים מעל פני הים בסמיכות לאמפי בית שמש, קרוב ליציאה המרכזית של בית שמש. הוא זורם מערבה וחולף מתחת לכביש 38 בצומת ישעי. לאחר מכן נכנס הנחל לתחומי המושב ישעי, ובגובה של כ־190 מטרים מעל פני הים הוא נשפך לנחל ישעי.

קטגוריה:שפלת יהודה: נחלים
קטגוריה:בית שמש: נחלים
אראטי פרבהאקר

**אראטי פרבהאקר** (באנגלית: **Arati Prabhakar**; נולדה ב-2 בפברואר 1959) היא מהנדסת אמריקאית אשר שימשה כיועצת המדעית לנשיא ארצות הברית וכמנהלת ה-12 של משרד המדע ומדיניות הטכנולוגיה תחת הנשיא ארצות הברית לשעבר ג'ו ביידן. בעבר הייתה מנהלת DARPA – הסוכנות הצבאית לפרויקטים מחקריים מתקדמים של ארצות הברית, תפקיד בו כיהנה מיולי 2012 עד 20 בינואר 2017. כמו כן, בשנים 1993–1997 עמדה בראש המכון הלאומי לתקנים וטכנולוגיה, האישה הראשונה בתפקיד זה.

## ביוגרפיה
משפחתה של פרבהאקר היגרה לארצות הברית בירת הודו ניו דלהי, כשהייתה בת שלוש. אמה הגיעה לארצות הברית בשביל תואר אקדמי בעבודה סוציאלית בשיקגו. בגיל עשר עברה המשפחה ללאבק שבטקסס, שם גדלה והתחנכה. בשנת 1979 השלימה באוניברסיטת טקסס טק לימודי תואר ראשון בהנדסת חשמל, וב-1980 קיבלה תואר שני באותו התחום. ב-1984 השלימה דוקטורט בפיזיקה יישומית מאת המכון הטכנולוגי של קליפורניה. היא הייתה האישה הראשונה שהשלימה דוקטורט בתחום זה במכון הטכנולוגי של קליפורניה.

בתום לימודיה הגבוהים נסעה לוושינגטון הבירה ושהתה שם בשנים 1984–1986 על בסיס מלגה במשרד להערכה טכנולוגית (Office of Technology Assessment). לאחר מכן, מ-1986 עד 1993, עבדה בסוכנות הצבאית לפרויקטים מחקריים של ארצות הברית (DARPA). את דרכה שם החלה כמנהלת תוכניות ומאוחר יותר התקדמה למנהלת מייסדת של משרד הטכנולוגיה של הסוכנות למיקרואלקטרוניקה.

בגיל 34 מונתה פרבהקאר לראש המכון הלאומי לתקנים וטכנולוגיה (NIST), תפקיד אותו מילאה בין השנים 1993 ל-1997. לאחר שירותה ב-NIST הייתה מנהלת טכנולוגיות ראשית בתאגיד "Raychem" עד 1998. בשנה זו קודמה לתפקיד סגנית נשיא התאגיד, ועבדה שם עד שנת 2000. ב-2001 הצטרפה ל-"U.S. Venture Partners" חברת השקעות בנקאיות וקרן הון סיכון. היא עבדה בחברה זו עד 2011 והתמקדה בטכנולוגיה ירוקה וחברות הזנק בתחום טכנולוגיית מידע. ב-20 ביולי 2012 מונתה בידי נשיא ארצות הברית ברק אובמה לראש DARPA. בינואר 2017, עם ההשבעה של דונלד טראמפ לנשיאות ארצות הברית, תם שירותה בסוכנות הצבאית.

בשנים 2017–2018 הייתה עמיתה במרכז ללימודים מתקדמים של מדעי ההתנהגות (CASBS) באוניברסיטת סטנפורד. בשנת 2019 הקימה את "Actuate", מוסד ללא כוונת רווח המתמקד בנושאים הכוללים שינויי אקלים ומחלות כרוניות.

בשנת 2022 החליט נשיא ארצות הברית ג'ו ביידן למנות את פרבהאקר למנהלת משרד המדע ומדיניות הטכנולוגיה של הבית הלבן וליועצת המדעית לנשיא ארצות הברית. ב-21 בספטמבר אותה שנה אישר הסנאט של ארצות הברית את מינויה לתפקיד. בתפקיד זה, פרבהאקר היא חברת הקבינט של ארצות הברית, וייעצה לנשיא ביידן בסוגיות הנוגעות לאסדרה של בינה מלאכותית. סיימה את תפקידה ב-20 בינואר 2025.

## קישורים חיצוניים

* ביוגרפיה רשמית, באתר מחלקת ההגנה של ארצות הברית 

## הערות שוליים

קטגוריה:מהגרות מהודו לארצות הברית
קטגוריה:מהגרים מהודו לארצות הברית
קטגוריה:בוגרי אוניברסיטת טקסס טק
קטגוריה:בעלות תואר דוקטור מהמכון הטכנולוגי של קליפורניה
קטגוריה:בעלי תואר דוקטור מהמכון הטכנולוגי של קליפורניה
קטגוריה:מהנדסי חשמל אמריקאים
קטגוריה:חברי הקבינט של ארצות הברית בממשל ג'ו ביידן
קטגוריה:אסייתים-אמריקאים חברי הקבינט של ארצות הברית
קטגוריה:אמריקאיות שנולדו ב-1959
קטגוריה:אמריקאים שנולדו ב-1959
אלה בנאסי

**אלסנדרו "אלה" בנאסי** (באנגלית: **Alessandro "Alle" Benassi**) הוא די ג'יי, פזמונאי ומפיק מוזיקלי איטלקי, הידוע בעיקר כחבר בצמד האחים בנאסי  וכשותף לכתיבת מספר להיטים של כריס בראון ומדונה. הוא כתב את "Beautiful People" שדורג בחמישייה הפותחת במצעד הסינגלים הבריטי.

בשנת 2012 עבד עם בן דודו, בני בנאסי על מספר שירים מ-*[[MDNA]]* של מדונה.

## קריירה
בנאסי ובן דודו בני בנאסי החלו לעסוק בתקליטנות בעיר הולדתם רג'ו אמיליה, איטליה בשנות ה-80. באמצע שנות ה-90, הם התחילו לעבוד במסגרת חברת ההפקות "אוף לימיטס" של לארי פניני'ולי. שם, הם עבדו עם מספר אמנים ולהקות כדוגמת ויגפילד. אלה בנאסי כתב והפיק שירים עבור אלבומה הרביעי, *4*. לאחר מכן, אלסנדרו ובני בנאסי הוציאו מספר אלבומים במסגרת הצמד שהקימו, האחים בנאסי:  (2003),  (2004) ו- (2005). מאוחר יותר הוא המשיך להפיק שירים עבור כריס בראון.

בשנת 2012 עבד עם הזמרת-יוצרת האמריקאית מדונה על השירים "Girl Gone Wild", "" ו-"Best Friend".

## קישורים חיצוניים

## הערות שוליים

קטגוריה:תקליטנים איטלקים
קטגוריה:פזמונאים איטלקים
קטגוריה:אמני מוזיקה אלקטרונית
קטגוריה:איטלקים שנולדו במאה ה-20